I 1986 ble den nesten 400 hektar store nasjonalparken oppretta i Södra Mellby sokn i Simrishamn kommune. Toppen på Nordre Stenshuvud, 96 meter over havet, utgjør det høyeste av tre utkikkspunkter i parken. På området finnes informasjon om Stenshuvuds geologi, flora, fauna og kulturhistorie. Det meste av parken består av løvskog, særlig agnbøk og bøk. Parken har et rikt fugleliv, med sang fra for eksempel nattergalen.